

Združenje borcev za vrednote NOB

Trebnje

**Občinska organizacija Šentrupert**

O.O.ZB za vrednote NOB Šentrupert je v počastitev 82. obletnice postavitve tabora ZDO (Zapadno dolenjski odred) 30.11.2024 že šestič organizirala pohod v partizanski tabor »Jelovka«.

Pohod se je začel ob 10. uri pri domačiji Gregorčič v Zabukovju, od koder smo se pohodniki po vzdrževani pohodni poti (zanjo vestno skrbi Mirko Gregorčič) napotili proti taboru. Zbralo se je približno 25 otrok iz Osnovne šole Dr. Pavla Lunačka Šentrupert in okoli 40 odraslih. V taboru nas je pričakal taborni ogenj, do tabora pa se je s svojim starodobnikom pripeljal tov. Valant, ki se je ob poti ustavil tudi pri Miklavžu.

Po prvem okrepčilu je sledil pozdrav, tovariš Jure pa je poudaril pomen ZDO in tabora v letih med NOB. Tudi tov. Valant je poudaril pomen partizanskega boja in pomen ohranjanja zgodovinskih dejstev.

Otroci so pod mentorstvom tov. Katje uprizorili »Sestanek pred partizansko bolnišnico Jelendol«, ki je prikazal postopke oskrbe z ranjenci in oskrbovanje partizanske bolnišnice, ki jo je vodil dr. Pavel Lunaček, po katerem se imenuje tudi osnovna šola v Šentrupertu. Uprizoritev je doživela velik aplavz in obilo pohval učencem za doživeto igranje in mentorici za trud pri pripravi. Na koncu so vsi otroci dobili tradicionalna »Miklavževa darila«, tovarišica Jelka pa jih je presenetila s pečenimi palačinkami.

Lepo vreme je pripomoglo k sproščenem vzdušju in polni vtisom smo se vrnili na izhodiščno točko z obljubo, da se drugo leto zopet srečamo. .

Boštjan Sladič